
ŠAKIŲ RAJONO SAVIVALDYBĖS TARYBA

SPRENDIMAS
DĖL VIENKARTINĖS PARAMOS DAINIUI TAMOŠAIČIUI SKYRIMO

2014 m. rugsėjo 25 d. Nr. T-274
Šakiai


Vadovaudamasi Lietuvos Respublikos Vyriausybės 1994 m. gegužės 9 d. nutarimu Nr. 360 patvirtintos Socialinės paramos koncepcijos 18 punktu, rajono savivaldybės tarybos 2005 m. liepos 28 d. sprendimu Nr. T-199 patvirtintos Vienkartinės paramos teikimo šeimai (vienam gyvenančiam asmeniui) stichinės nelaimės, gaisro, skurdo ar kitu ypatingu atveju tvarkos 12.1 punktu ir atsižvelgdama į rajono savivaldybės Paramos teikimo komisijos 2014 m. rugsėjo 16 d. posėdžio protokole Nr. PT-14 pateiktas rekomendacijas, rajono savivaldybės taryba nusprendžia:


1. Skirti Dainiui Tamošaičiui, gyvenančiam Barzdų seniūnijoje, Liputiškės kaime, 500,00 Lt dydžio vienkartinę paramą, apdegus ūkiniam pastatui. 


2. Įpareigoti rajono savivaldybės administracijos Centralizuotos buhalterijos skyrių iš rajono savivaldybės 2014 m. biudžete numatyto stichinių nelaimių fondo lėšų išmokėti Dainiui Tamošaičiui 500,00 Lt.


3. Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras




Juozas Bertašius

